钦定古今图书集成/明伦汇编/官常典/第742卷 > 何廷魁 徐国全
## 钦定古今图书集成/明伦汇编/官常典/第742卷 > 何廷魁 徐国全

按《明外史忠义传》：“廷魁，字汝谦，山西威远卫人。万历
二十九年进士。授泾县知县，调宁晋，迁刑部主事，历
归德、卫辉、河南知府，西宁副使。坐考功法，复为黎平
知府。会辽事棘，迁副使，分巡辽阳。袁应泰纳降，廷魁
争不听。及沈阳破，同事者遣孥归，廷魁曰：‘吾不敢为
民望’。俄薄城，围未合，请尽锐出御，应泰不从。辽阳破”，
廷魁怀印率其妾高氏、金氏投井死，婢仆从死者六
人。都司徐国全闻之，亦自经公署。事闻，赠光禄卿，再
赠大理卿，赐祭葬，谥“忠愍”，世荫锦衣百户；国全赠恤
如制。